Číslo spisu: NBS1-000-069-941

Číslo záznamu: 100-000-346-069

Dátum: 06.05.2022

**VYSVETLENIE**

informácií potrebných na vypracovanie ponuky a na preukázanie splnenia podmienok účasti podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“) dostal dňa 05.05.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií potrebných na vypracovanie ponuky a preukázanie splnenia podmienok účasti v nadlimitnej zákazke s názvom **„****Poskytovanie upratovacích a čistiacich služieb pre expozitúry Národnej banky Slovenska“** zverejnenej v Úradnom vestníku EÚ dňa 04.04.2022 pod číslom 2022/S 066-174661 a vo Vestníku verejného obstarávania č. 85/2022 pod číslom 18664 - MSS zo dňa 05.04.2022 (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 27:**

Prosím Vás o doplnenie údajov pre časť 3-expozitúra Banská Bystrica, nakoľko v časti „B OPIS PREDMETU ZÁKAZKY“ uvádzate kobercovú plochu 842 m2 vnútorných priestorov. Avšak v tejto časti máte uvedenú špecifikáciu (frekvencie) upratovania iba na 387,57 a 147,4 m2 kobercov, čo je spolu iba 534,97 m2.
Tepovanie požadujete 582,7m2. Avšak ani jeden údaj o kobercoch nedáva celkovú plochu kobercov 842,71m2. V akej frekvencii sa má upratovať zbytkových 307,74m2 koberca?
V tabuľke „Návrh na plnenie kritérií na vyhodnotenie ponúk pre 3. časť predmetu zákazky“ uvádzate upratovanie v rôznych frekvenciách 1681,94m2, Avšak celková plocha vnútorných priestorov je 2507,43m2.
Prosím o upresnenie, ako sa má upratovať chýbajúcich 825,49 m2.
Prosíme Vás preto o doplnenie tabuľky „Návrh na plnenie kritérií“ Banská Bystrica tak, aby bola špecifikovaná celá podlahová plocha 2507,43m2.

**Odpoveď:**

Verejný obstarávateľ v bode 38.3.1 časti B. *OPIS PREDMETU ZÁKAZKY* súťažných podkladov uvádza plochu kobercov: 842,71 m2, pričom v bode 38.3.2 *Špecifikácia poskytovaných služieb* časti B. *OPIS PREDMETU ZÁKAZKY* súťažných podkladov

* v položke č. 9: *Vysávanie miestností s položeným kobercom - 387,57m2* ,
* v položke č. 15: *Upratovanie (utieranie prachu zo stolov, skriniek, parapetných dosiek, presklených vitrín, vysávanie koberca) zasadačky a jej príslušenstva - 147,40 m2*
* v položke č. 18: *Tepovanie kobercov – 582,70 m2*

presne udáva rozlohu poskytovaných služieb.

Verejný obstarávateľ v bode 38.3.1 časti B. *OPIS PREDMETU ZÁKAZKY* súťažných podkladov uvádza celkovú plochu vnútorných priestorov: 2507,43 m2, z ktorej verejný obstarávateľ špecifikoval plochu vnútorných priestorov určených na upratovanie v rozlohe 2154,84 m2, ktoré sú uvedené v bode 38.2.2 *Špecifikácia poskytovaných služieb* časti B. *OPIS PREDMETU ZÁKAZKY* súťažných podkladov.

**Verejný obstarávateľ požaduje poskytovanie služieb v rozsahu tak, ako sú špecifikované v bode 38.3.2 *Špecifikácia poskytovaných služieb* časti B. *OPIS PREDMETU ZÁKAZKY* súťažných podkladov pre 3. časť predmetu zákazky**.

Špecifikácia poskytovaných služieb pre 3. časť predmetu zákazky uvedená v bode 38.3.2 časti B. *OPIS PREDMETU ZÁKAZKY* súťažných podkladov je v súlade s tabuľkou č. 3 návrhu na plnenie kritérií na vyhodnotenie ponúk pre 3. časť predmetu zákazkyPrílohy č. 1 k časti A.3 *KRITÉRIÁ NA VYHODNOTENIE PONÚK A PRAVIDLÁ ICH UPLATNENIA* súťažných podkladov.

Ing. Albín Kotian

výkonný riaditeľ, úsek finančného riadenia a informačných technológií, dočasne poverený riadením úseku hospodárskych služieb a bezpečnosti